EkBass/fiwiki-20250220-pages-articles huggingface dataset:
Aurora (laulaja)

Aurora (oikealta nimeltään Laura Julku, s. 1985) on Tampereelta kotoisin oleva reggae- ja popmusiikkia esittävä laulaja-lauluntekijä. Aurora on valmistunut muusikoksi Pop & Jazz Konservatoriosta vuonna 2009. == Historia == === 2003–2012: Musiikkiuran alku === Laura Julku opiskeli musiikkia Helsingissä Pop & Jazz Konservatoriossa. Opiskelun aikana Julku käytti taiteilijanimeä Letjay. Hän oli silloin mukana Savusound-kokoonpanossa ja julkaisi lisäksi musiikkiaan Mikseri.netissä. Hän soitti myös pianoa The Beautiful Beast -projektissa. Julku on tehnyt myös englanninkielistä musiikkia niin omalla nimellään kuin Basspect-projektissa. === 2013–: Aurora-nimi tulee käyttöön === Laura Julku päätti ottaa Aurora-taiteilijanimen käyttöön vuonna 2013. Hänen esikoissinglensä ”Eilisen aurinko” julkaistiin 21. helmikuuta 2014 levy-yhtiö Sony Musicin kautta. Toinen single ”Se soi” julkaistiin 6. kesäkuuta 2014. Alkuvuodesta 2015 ”Se soi” -single sai kultalevyn. Sakke Aallon tuottama artistin esikoisalbumi Kadotaan kaupunkiin julkaistiin tammikuussa 2015 ja on ylitänyt kultalevyrajan. Albumi oli ehdolla Emma Gaalassa vuoden 2015 pop- levyksi. Aurora oli Emma Gaalassa ehdolla myös vuoden 2015 naissolistiksi ja yleisöäänestyksessä vuoden artistiksi. Ensimmäinen esikoisalbumin ulkopuolinen uusi single, ”Kaikki mitä näät”, julkaistiin 21. elokuuta 2015. Kappale oli ensimmäinen single Auroran helmikuussa 2017 julkaistulta toiselta studioalbumilta Valtakunta. Ennen albumin julkaisua siltä ehdittiin julkaista viisi singleä. == Yksityiselämä == Aurora asuu Turussa miehensä ja kolmen lapsensa kanssa. == Diskografia == === Albumit === Nimi Julkaisutiedot Lista Myynti Albumilista Kadotaan kaupunkiin *Julkaistu: 23. tammikuuta 2015 *Formaatti: CD / digitaalinen lataus *Levy-yhtiö: Sony Music #6 kultaa Valtakunta *Julkaistu: 17. helmikuuta 2017 *Formaatti: CD / digitaalinen lataus *Levy-yhtiö: Sony Music #17 – === EP:t === Nimi Julkaisutiedot Tule virtaan *Julkaistu: 23. syyskuuta 2022 *Formaatti: digitaalinen *Levy-yhtiö: Sony Music === Singlet === Vuosi Single Latauslista Singlelista Radiolista Albumi 2014 ”Eilisen aurinko” – 19 17 Kadotaan kaupunkiin ”Se soi” 16 – 21 ”Kulkijan laulu” (feat. Juju) – – 77 2015 ”Runopoika” – – – ”Annetaan tapahtuu” (feat. Puppa J) – – 11 ”Kaikki mitä näät” 17 18 54 Valtakunta ”Sä hiffaat” (feat. Keko Salata) 9 – 21 2016 ”Täydelliset” 22 – 28 ”Spessuu settii” (feat. Aste) 23 – – 2017 ”Sä lupasit” – – – ”Satama” – – – 2018 ”Aikaa ja aurinkoo” – – – ”Bam bam” (feat. Raappana) – – – 2019 ”Kauas pois” – – – Tähdet, tähdet ”Sokeripala” – – – ”Hetken tie on kevyt” – – – ”Lukitsetko vastauksen” – – – 2021 ”Vettä kaivoon” (feat. Keko Salata) – – – Tule virtaan === Musiikkivideot === * Eilisen aurinko (2014 – ohj. Sami Joensuu) * Kulkijan laulu (2014 – ohj. ) * Kaikki mitä näät (2015 – ohj. Marek Sabogal) * Sä hiffaat feat. Keko Salata (2015 – ohj. Marek Sabogal) == Lähteet == == Aiheesta muualla== * Viralliset kotisivut Luokka:Suomalaiset reggaemuusikot Luokka:Suomalaiset poplaulajat Luokka:Suomalaiset laulaja-lauluntekijät Luokka:Vuonna 1985 syntyneet Luokka:Elävät henkilöt
Drohobytš

Drohobytš () on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 77 080 (2013). Kaupunki on osa Drohobytšin piiriä ja toimii piirin hallintokeskuksena. Myöhäiskeskiajalla elänyt ukrainalainen tieteilijä Juri Drohobytš (1450–1494) oli kotoisin Drohobytšistä. == Kuvia== Kuva:Дрогобицька ратуша 04.JPG|Raatihuone. Kuva:Drohobycz ulica stryjska 2008.jpg|Katu kantakaupungissa. Kuva:Zabytki Drohobycza 07.jpg|Pyhien Pietarin ja Paavalin luostarin kirkko. Kuva:Церква Св.Юрія.jpg| Unescon maailmanperintölistalle listattu puukirkko, Drohobytšin Pyhän Georgioksen kirkko. Kuva:Tserkva-sviatoho-yura-drohobych-06.JPG| Puukirkon seinämaalauksia. Kuva:Zabytki Drohobycza 11.jpg|Pyhän kolminaisuuden katedraali. Kuva:Musik-und-dramen-theater drohobytsch ukraine.jpg|Musiikkiteatteri. Kuva:Drohobych4.JPG|Öljynjalostamo kaupungissa. ==Lähteet== == Aiheesta muualla == Luokka:Drohobytšin piiri Luokka:Lvivin alueen kaupungit
Mankkaan koulu

Mankkaan koulu on Espoossa Mankkaalla sijaitseva peruskoulu, jossa on perusopetuksen luokka-asteet 7–9. Koulun rehtorina toimii Nina Ala-Ojala. Vuonna 2024 koulussa on noin 430 oppilasta. Mankkaan koulun vieressä sijaitsee Mankkaanpuron koulu, jossa on luokat 1–6 sekä esiopetusta. Mankkaalla voi opiskella A-kielinä englantia ja saksaa. Seitsemännellä luokalla alkava B1-kieli on kaikilla oppilailla ruotsi. Sen lisäksi vapaaehtoisena B2-kielenä voi lukea ranskaa tai saksaa 8. luokalta alkaen. Mankkaan koulussa on luokka- astekohtainen matemaattis-luonnontieteellinen painotuslinja. Painotusaineita ovat matematiikka ja fysiikka. Painotusluokalla on painotusaineita yhteensä yksi tunti viikossa enemmän kuin muilla luokilla, ja linjan oppilaille opetetaan yleisen opetussuunnitelman sisällöt syventäen ja aihepiireittäin laajentaen. Painotusluokalle otetaan vuosittain pääsykokeiden perusteella enintään 20 oppilasta. Mankkaan koulun ensimmäiset rakennukset vuosilta 1901 ja 1932 eivät enää ole koulun käytössä. Vuonna 1952 valmistuneiden opettaja- asuntolan ja viereisen Mankkaanpuron koulun on suunnitellut arkkitehti Erich von Ungern-Sternberg ja vuonna 1980 valmistuneen Mankkaan koulun rakennuksen Kari Järvinen ja Timo Airas. == Lähteet == == Aiheesta muualla == * Mankkaan koulun kotisivut * Mankkaan koulun matemaattis-luonnontieteellisen linjan sivut * Mankkaan koulu Espoon kaupungin sivuilla Luokka:Espoon peruskoulut Luokka:Mankkaa
Eilisen aurinko

"Eilisen aurinko" on suomalaisen reggae- ja popmusiikkia esittävän laulaja- lauluntekijä Auroran soolouran ensimmäinen single, joka julkaistiin 21. helmikuuta 2014. Kappale sisältyy artistin tammikuussa 2015 julkaistulle esikoisalbumille. Kappaleen on säveltänyt ja sanoittanut tuottaja Sakke Aalto yhdessä Laura Julkun kanssa. Julkaisunsa jälkeen kappale on noussut yhdeksi viikoksi Suomen singlelistalle sijalle 19. Se nousi myös 17:nneksi soitetuimmaksi radiokappaleeksi. Sami Joensuun ohjaama musiikkivideo kappaleesta julkaistiin 21. maaliskuuta 2014. Kappaleesta on julkaistu myös remixversio, jolla vierailee rap-artisti Julma-Henri. == Kappaleet == # == Listasijoitukset == Lista Paras sijoitus Suomen virallinen singlelista 19 Suomen virallinen latauslista – Suomen radiolista 17 == Lähteet == Luokka:Vuoden 2014 kappaleet Luokka:Sakke Aallon tuottamat kappaleet Luokka:Suomalaiset popkappaleet
Eput rautaa

Eput rautaa on 7. maaliskuuta 2014 julkaistu tribuuttialbumi Eppu Normaalille. Albumi nousi ensimmäisellä listaviikollaan Suomen virallisen albumilistan kolmanneksi. Yhteensä albumi oli listalla yhdeksän viikkoa. Albumilta on julkaistu singlenä Irinan versio kappaleesta ”Hipit rautaa”. ==Kappaleet== # Irina: Hipit rautaa – 4:56 # Viikate: Kitara, taivas ja tähdet – 4:32 # Paleface: Murheellisten laulujen maa – 4:24 # Haloo Helsinki!: Puhtoinen lähiöni – 4:19 # Pää Kii: Mekin tehtiin rakkautta – 2:27 # Lassi Valtonen: Baarikärpänen – 3:23 # Reijo Taipale: Voi kuinka me sinua kaivataan – 4:08 # Club for Five: Joka päivä ja joka ikinen yö – 4:36 # Antti Kleemola: Vihreän joen rannalla (kauan sitten) – 4:57 # Kotiteollisuus: Valkoinen kupla – 4:58 # Mokoma: Kaikki häipyy, on vain nyt – 4:48 # Aero: Afrikka, sarvikuonojen maa – 3:58 # Egotrippi: Lautturi – 5:41 # Pariisin Kevät – Pimeyden tango – 5:33 == Arvostelut == * Soundi: Soundi ==Lähteet== Luokka:Vuoden 2014 albumit Luokka:Tribuuttialbumit Luokka:Suomalaiset popalbumit Luokka:Suomalaiset rockalbumit Luokka:Eppu Normaali
Brewster Kahle

Brewster Kahle (s. 22. lokakuuta 1960 New York) on yhdysvaltalainen nettiyrittäjä, internetin avoimuuden puolustaja ja digitaalisten kirjastojen kehittäjä. Koulutukseltaan hän on MIT:stä valmistunut Bachelor of Science (1982). Hänen perustamiaan verkkosivustoja ovat esimerkiksi nettihistoriaa tallentava Internet Archive ja dataliikennettä mittaava Alexa Internet. == Lähteet == == Aiheesta muualla == Luokka:Internetin kehitykseen vaikuttaneet henkilöt Luokka:Yhdysvaltalaiset tietotekniikan kehittäjät Luokka:Vuonna 1960 syntyneet Luokka:Elävät henkilöt
Erik Brunnius

Erik (Ericus) Brunnius (1. lokakuuta 1706 Alatornio – 25. lokakuuta 1783 Alatornio) oli suomalainen kirkkoherra, valtiopäivämies ja luonnontutkija. Brunniuksen vanhemmat olivat Ylitornion kirkkoherra Erik Brunnius (1660–1741) ja Barbara Björn. Hän kävi Härnösandissa triviaalikoulua ja lukiota ja pääsi ylioppilaaksi Uppsalassa 1722. Brunnius valmistui Uppsalan yliopistosta filosofian maisteriksi 1731 ja hänet vihittiin papiksi Uppsalassa samana vuonna. Brunnius toimi vuodesta 1731 isänsä apulaisena Ylitorniolla. Hänestä tuli Ylitornion kirkkoherra isänsä jälkeen 1741 ja Alatornion kirkkoherraksi hänet valittiin 1762. Brunnius sai rovastin arvon 1760. Hän oli valtiopäivämiehenä vuosina 1751–1752 ja 1760–1762. Brunnius kirjoitti latinankielisen maisterinväitöskirjansa Tornion ja sen lähipitäjien historiasta. Väitöskirja on myöhemmin käännetty ruotsin ja suomen kielelle. Brunnius avusti vuosina 1736–1737 Tornionjokilaaksossa astemittauksia tehnyttä ranskalaisen Pierre Louis Moreau de Maupertuis’n johtamaa retkikuntaa ja hän teki myös itse luonnontieteellisiä havaintoja. Erik Brunnius oli naimisissa 1732–1772 Eva Wrédin (k. 1772) kanssa. Heidän poikansa oli Pietarsaaren pitäjän kirkkoherrana toiminut Erik Brunnius (1742–1812). == Teoksia == * Dissertatio gradvalis de vrbe Torna, eique adjacentibvs paroeciis, qvam suffragante ampliss. senatu philosoph. in Regia Academia Upsaliensi, sub praesidio mag. Erici Alstrin, log. & metaph. profess. reg. & ord. h. t. facult. philos. decani spectabilis, placidae bonorum sistit disquisitioni Ericvs Brvnnivs, Er. fil. Westro-Botniensis. In audit. Gustav. majori ad diem 12. Junii anni MDCCXXXI. Horis ante meridiem solitis, väitöskirja. Uppsala 1731 * Om Torneå stad och dess angränsande socknar. Tornedalica, Luleå 1967 * Tornion kaupungista ja sen lähipitäjistä ; latinan kielestä suom. Tuomo Itkonen. Lions club, Tornio 1965 == Lähteet == * Luettu 6.6.2014. * Ericus Brunniuksen elämäkerta Kansallisbiografiassa * Maupertuis’n astemittaus Tornionjokilaaksossa 1736-1737 : Henkilögalleria Luokka:Suomen evankelis- luterilaisen kirkon papit Luokka:Länsipohjalaiset Luokka:Vuonna 1706 syntyneet Luokka:Vuonna 1783 kuolleet
Piironen (yritys)

Piironen Oy oli suomalainen vaatevalmistaja, joka toimi vuodesta 1957 vuoteen 1985 saakka. Se valmisti naisten takkeja ja ulkoilujakkuja Järvenpäässä, Mäntsälässä ja Lopella ja työllisti parhaimmillaan parisataa henkeä. Piironen Oy:n perustivat Pekka, Erkki ja Pentti Piironen Järvenpäähän vuonna 1957. Yrityksen tuotemerkki oli Piiron. Mallistoja suunnittelivat Tuula Piironen, Mariaana von Knorring, Marja Mykkänen ja Pirkko Hirvonen sekä freelancereinä Marja Suna ja Reino Koski. 1970-luvulta alkaen yli puolet tuotannosta meni vientiin, lähinnä muihin Pohjoismaihin mutta myös Keski-Eurooppaan ja Neuvostoliittoon. Yhtiö ajautui konkurssiin 1985. ==Lähteet== Luokka:Entiset suomalaiset teollisuusyritykset Luokka:Entiset suomalaiset vaatetusalan yritykset
Feltre

Feltre on kunta Pohjois-Italiassa Bellunon maakunnassa Veneton alueella. Kaupungilla on pitkät perinteet. Se oli tärkeä kaupunki jo roomalaisten aikaan, jolloin se oli roomalaista via Claudia Augusta tietä yli Alppien. Kaupungin tärkeimpiä nähtävyyksiä on sen keskusaukio Piazza Maggiore, sekä sen suihkuläde Fontane Lombardesche. Kunnan kotisivut == Lähteet == == Aiheesta muualla == Luokka:Veneton kaupungit Luokka:Bellunon maakunnan kunnat
Play for Me

Play for Me on suomalaisen popyhtye Kemopetrolin järjestyksessään kolmas studioalbumi. Albumi julkaistiin 24. maaliskuuta 2004. Albumi oli Suomen virallisella albumilistalla yhteensä kahdeksan viikkoa. Parhaan sijoituksensa se saavutti ensimmäisellä listaviikollaan, kun se nousi listan yhdeksänneksi. Play for Me -albumi ei menestynyt enää kahden edeltäjänsä tavoin. Albumilta julkaistuista kolmesta singlestä vain huhtikuussa 2004 julkaistu ensisingle ”My Superstar” nousi Rumba-lehdessä vuosina 1992–2007 julkaistulle levymyynnin ja radiosoiton yhdeksi hittilistaksi yhdistäneelle Top 50 Hitit-listalle, sijalle 25. ”Seagulls” ja ”Fireworks” eivät tilastoituneet lainkaan. == Kappaleet == == Arvostelut == * Helsingin Sanomat: * Soundi: == Lähteet == Luokka:Vuoden 2004 albumit Luokka:Kemopetrolin albumit
Sirkka Vesa-Kantele

Sirkka Annikki Vesa-Kantele (o.s. Vesa; 26. lokakuuta 1928 Suojärvi – 14. marraskuuta 2020 IittiKuolinilmoitus. Helsingin Sanomat 6.12.2020, s. C 18.) oli suomalainen muotitaiteilija ja -toimittaja. Hän toimi yhteensä yli 30 vuotta Muoti + Kauneus -lehden ja sen edeltäjien Sorjien Pukimien ja Muotisorjan päätoimittajana. Sirkka Vesa valmistui priimuksena ensimmäiseltä muotisuunnittelijoita kouluttaneelta kurssilta Taideteollisesta oppilaitoksesta 1950 ja oli sitten Ranskan valtion stipendiaattina Pariisissa, jossa hän voitti kansainvälisen muotipiirroskilpailun 1952. Tämän ansiosta hän sai Suomesta monia työtarjouksia, joista valitsi Yhtyneiden Kuvalehtien tarjoaman päätoimittajan paikan uudessa Sorjat Pukimet -muotiaikakauslehdessä. Sirkka Vesa-Kantele toimi Yhtyneiden Kuvalehtien muotijulkaisujen päätoimittajana 33 vuotta vuoteen 1987 asti. Päätyönsä ohella hän piti omia myymälöitään nimeltä A-Boutique ja Puzzle, toimi mainospiirtäjänä Pukevassa ja teki suunnittelutyötä muun muassa Sarvikselle, Aaltosen kenkätehtaalle, Tiklakselle, Turkisliike Grünsteinille, Suomalaiselle Mallihuoneelle, Katjusalle, Artellalle ja Arolalle. ==Lähteet== ==Aiheesta muualla== *Sirkka Vesa-Kanteleen muistokirjoitus Helsingin Sanomissa Luokka:Suomalaiset muotisuunnittelijat Luokka:Suomalaiset päätoimittajat Luokka:Vuonna 1928 syntyneet Luokka:Vuonna 2020 kuolleet
Valkoinen orjakauppa

Valkoinen orjakauppa on sellaisesta toiminnasta käytetty nimitys, jossa paikka­tarjouksella houkutellaan nuoria naisia ulkomaille epä­siveellisiin tarkoituksiin. Tämä ihmis­kaupan muoto on ainakin aikaisemmin suuntautunut pää­asiassa Lähi-idän ja Afrikan islamilaisiin maihin sekä Etelä-Amerikkaan. == Kansainväliset sopimukset == Valkoisen orjakaupan hävittämiseksi tehtiin Pariisissa vuonna 1904 kansainvälinen yleissopimus, jota myöhemmin täydennettiin vuosina 1910 ja 1926 tehdyillä sopimuksilla. Näitä sopimuksia täydensi vuonna 1950 tehty laaja-alaisempi Ihmisten kaupan ja toisten prostituutiosta hyötymisen tukahduttamista koskeva yleissopimus. == Suomen laki == Kansainvälisten sopimusten mukaisesti vuonna 1926 Suomen rikos­lain 25. lukuun lisättiin uusi pykälä 1a. Siinä säädettiin rangaistus sille, joka "aikoen saattaa haureuden väli­kappaleeksi toisen, saa hänet vastaanottamaan toimen, vie hänet pois tai erottaa hänet lähi­seurastaan", vaikka hänen suostumuksellaankin. Rangaistus oli vähintään kuusi kuukautta vankeutta tai kuritus­huonetta enintään kahdeksan vuotta. Jos teko oli ammattimainen, enimmäis­rangaistus oli kymmenen vuotta kuritus­huonetta.Laki eräistä muutoksista rikoslain 20. ja 25. lukuun (24/1926) Pykälä kumottiin rikoslain uudistusten yhteydessä vuonna 1995. Sitä koskeneessa hallituksen esityksessä valkoista orjakauppaa koskeneen erityisen säännöksen kumoamista perusteltiin sillä, että tällainen toiminta täytti myös paritusta koskeneet rikos­tunto­merkit, jota paitsi säännöksen ei silloisessa muodossaan katsottu enää vastanneen naisen muuttunutta yhteis­kunnallista asemaa eikä sitä oikeus­käytännössä enää pitkään aikaan ollutkaan sovellettu. Rikoslain nykyiset ihmiskauppaa käsittelevät säännökset ovat vuodelta 2004. == Lähteet == Luokka:Orjakauppa Luokka:Ihmiskauppa
Vittorio Veneto

Vittorio Veneto on kunta Pohjois-Italiassa Trevison maakunnassa Veneton alueella. Italian yhdistymisen kunniaksi vuonna 1866 kaksi venetolaista kuntaa Ceneda ja Serravalle yhdistyivät. Ne ottivat kunnan uudeksi nimeksi Vittorio Italian kuninkaan Vittorio Emanuele II mukaan. Myöhemmin vuonna 1923 nimeen lisättiin alueen nimi Veneto. Kunnan kotisivut == Lähteet == Luokka:Trevison maakunnan kunnat
Kauppamatkustajan kuolema (täsmennyssivu)

Kauppamatkustajan kuolema on näytelmä vuodelta 1949. Sen pohjalta on tehty ainakin kaksi elokuvaa: * Kauppamatkustajan kuolema, László Benedekin ohjaama elokuva vuodelta 1951 * Kauppamatkustajan kuolema, Volker Schlöndorffin ohjaama elokuva vuodelta 1985
J. E. O. Screen

J. E. O. (John) Screen (5. kesäkuuta 1939 Southgate, Lontoo – 24. syyskuuta 2009) oli englantilainen historiantutkija joka tutki suomalaista Ruotsin vallan ja autonomian ajan sota- ja armeijahistoriaa. Screen työskenteli Lontoon yliopiston Slaavilaisten ja itäeurooppalaisten tutkimusten koulun kirjastonhoitajana vuosina 1972–1998. Screen julkaisi aluksi kaksi marsalkka Carl Gustaf Emil Mannerheimin elämää käsitellyttä teosta ja siirtyi sitten tutkimaan ensin Suomen autonomian ajan sotilashistoriaa ja viimeksi myös Ruotsin vallan ajan 1700-luvun sotilashistoriaa. == Teoksia == * A bibliography of Marshal Mannerheim. 1963 * A select bibliography of Marshal Mannerheim : Valikoiva Mannerheim-bibliografia 1906-1967. Otava 1967 * Mannerheim: The Years Of Preparation. Hurst & Co, London 1970, suomeksi nimellä Mannerheimin muukalaisvuodet. WSOY 1972, 2. painos 1993 * A union list of periodicals relating to Finland in arts subjects in British libraries 1 : General arts, Archaeology, Ethnography, Folklore, Genealogy, Geography, History, Language, Law, Literature and War studies. University of London, Finland research seminar, London 1972 * Finland. World bibliographical series Volume 31. Clio Press, Oxford 1981, 1997 * "Vara landsman" : Finnish officers in Russian service, 1809-1917 : a selection of documents. Meddelanden från Stiftelsens för Åbo akademi forskningsinstitut 91. Åbo 1984 * The Helsinki Yunker School, 1846-1879: A case study of officer training in the Russian Army. Studia historica 22. Suomen historiallinen seura, Helsinki 1986 * Mannerheim: The Finnish Years. Hurst & Co, London 1996, suomeksi nimellä Mannerheim. Otava 2001 * The Finnish Army 1881-1901 : training the rifle battalions. Studia historica 54. Finnish Historical Society, Helsinki 1996, suomeksi nimellä Suomalaiset tarkk'ampujat : Suomen "vanha sotaväki" 1881-1901. Sotilasperinteen seura ry:n julkaisusarja no 4. Suomen sotilas, Helsinki 2000 * Suomen "Vanha sotaväki" vanhoissa valokuvissa - The Finnish "Old army" in old photographs. Suomalaisen Kirjallisuuden Seuran toimituksia 928. Suomalaisen Kirjallisuuden Seura, Helsinki 2003 * Keisarillinen Suomen kadettikoulu 1812-1903 : Haminan kadetit koulussa ja maailmalla ; kirj. J. E. O. Screen ja Veli-Matti Syrjö. Tammi 2003 * The Army in Finland during the last decades of Swedish rule 1770-1809. Studia Historica 75. Finnish Literature Society, Helsinki 2007 * The Queen Dowager’s Life Regiment in Finland 1772-1808. Studia Historica 81. Finnish Literature Society, Helsinki 2010 * A Guide To Foreign Language Courses And Dictionaries ; kirj. Albert John Walford, J.E.O. Screen. Greenwood Press == Lähteet == * Goodreads . J. E. O. Screen * Sveaborg-Viapori -projekti : Suomen Akatemian tutkimusprojekti 2010-13 : Eilinen päivänsankari: historioitsija J. E. O. Screen (1939-2009) Luokka:Brittiläiset historioitsijat Luokka:Vuonna 1939 syntyneet Luokka:Vuonna 2009 kuolleet
Predazzo

Predazzo on kunta Trenton maakunnassa Trentino-Etelä-Tirolin alueella Pohjois- Italiassa. Kunta on tullut tunnetuksi mäkihyppykisoista. Kunnan kotisivut == Lähteet == *
Muoti + Kauneus

Muoti + Kauneus oli suomalainen muotiin ja kauneudenhoitoon erikoistunut aikakauslehti. Sitä julkaisi Yhtyneet Kuvalehdet vuodesta 1973 vuoteen 1997, jonka jälkeen ilmestyi vielä muutaman vuoden sen jatkaja, pelkästään pukeutumiseen keskittynyt Muoti Plus. Lehden historia juontaa 1920-luvulla aloitettuun Kotilieden ompelukaavalehti Sorjaan, vuonna 1944 perustettuun Muotikuvaan, vuosina 1952–1960 julkaistuun Kodin Pukimiin ja vuonna 1954 aloitettuun Sorjat Pukimet -lehteen, josta tuli sittemmin Muotisorja ja vuodesta 1973 Muoti + Kauneus. Kolmen viimemainitun lehden päätoimittaja 1954–1987 oli Sirkka Vesa-Kantele. Muodin + Kauneuden lyhytikäiseksi jääneen seuraajan Muoti Plus -lehden päätoimittaja oli Heidi Kärkkäinen.Yhtyneet Kuvalehdet Oy , Kauppalehti 29.12.2000 , sivu 38. Viitattu 6.6.2014. Muoti + Kauneus järjesti 1970- ja 1980-luvuilla suuria vuosittaisia muotinäytöksiä, joissa suomalaisten vaatevalmistajien tuotannon lisäksi esiteltiin ranskalaista ja muuta kansainvälistä muotia suomalaisyleisölle.Lenitan vuodet , Lenita Airisto. Viitattu 6.6.2014. Esimerkiksi vuonna 1981 Finlandia-talossa pidetyssä tapahtumassa kävijöitä oli 22 000. ==Päätoimittajia== ===Sorja=== *Linda Eerikäinen 1951–1954 *Sirkka Vesa-Kantele 1955–1960 ===Sorja- Muotikausi=== *Linda Eerikäinen 1945–1949 ===Muotikuva=== *Linda Eerikäinen 1944–1951 ===Kodin Pukimet=== *Linda Eerikäinen 1952 *Aili Siimes 1953 *Eila Koponen 1953–1960 ===Sorjat Pukimet=== *Sirkka Vesa-Kantele 1961–1965 ===Muotisorja=== *Sirkka Vesa-Kantele 1965–1973 ===Muoti + Kauneus=== *Sirkka Vesa-Kantele 1973–1987 *Marja Mäkelä-Juvakka 1987–1989 *Riitta Kivilahti 1989–1991 *Arja-Liisa Lehtinen-Hämäläinen 1991–1995 *Anja Schone 1995– ===Muoti Plus=== *Heidi Kärkkäinen ==Lähteet== Luokka:Suomalaiset naistenlehdet Luokka:Ilmestymästä lakanneet suomalaiset aikakauslehdet Luokka:Otavamedia Luokka:Media-alan tuotemerkit
Kapreomysiini

Kapreomysiini (CM, myyntinimi Capastat) on antibiootti. Kapreomysiiniä on käytetty tuberkuloosin hoidossa niin kutsuttuna toisen linjan eli sekundäärisenä lääkkeenä. Kapreomysiini voitiin ottaa käyttöön muiden vastaavien ”ensilinjan” primaaristen lääkkeiden hoitovaikutuksen ollessa tehottomia. Kapreomysiinin tuotenimi oli Capastat. Lääkettä annosteltiin parenteraalisti eli i.m.-ruiskeina. Sivuvaikutukset olivat streptomysiinin tyyppiset. Annostus oli 1 g eli 1 000 mg/vrk. Kapreomysiiniä on pidetty streptomysiiniä vähemmän myrkyllisenä ja sopivampana erityisesti vanhuksille.Lääkkeet ja niiden käyttö, 1977: s. 135. Lääkityshoidon aikana kuitenkin suositeltiin korvalääkärin konsultaatiota. Kapreomysiinillä oli ototoksisia haittavaikutuksia. Kapreomysiini on kapreomysiini IA:n ja kapreomysiini IB:n seos. == Kapreomysiinejä == *Kapreomysiini IA, C25H44N14O8, CAS-numero 37280-35-6 *Kapreomysiini IB, C25H44N14O7, CAS-numero 33490-33-4 *Kapreomysiini IIA, C19H32N12O7, CAS-numero 62639-89-8 *Kapreomysiini IIB, C19H32N12O6, CAS-numero 62639-90-1 == Lähteet == *Tuomi, Alfering, Olli: Lääkkeet ja niiden käyttö. Helsinki: SHKS-Wsoy, 1977. === Viitteet === == Aiheesta muualla == *PubChem: Capreomycin *Human Metabolome Database (HMDB): Capreomycin *DrugBank: Capreomycin *Kyoto Encyclopedia of Genes and Genomes (KEGG): Capreomycin *ChemBlink: Capreomycin *ChemBlink: Capreomycin IIA *ChemBlink: Capreomycin IIB Luokka: Antibiootit
Hiukkaslöytöjen aikajana

Tämä artikkeli on merkittävien subatomisten hiukkasten löytöjen aikajana. Aikajana käsittää kaikki hiukkaset, jotka ovat nykytietämyksen mukaan alkeishiukkasia sekä merkittävimpien yhdistelmähiukkasten (useamman alkeishiukkasen yhdistelmän) ja antihiukkasten löytöaikoja. Graafiseen aikajanaan on merkitty vain alkeishiukkasten löytövuodet ilman antihiukkasia. == Aikajana == ImageSize = width:300 height:750 PlotArea = left:50 bottom:10 top:10 right:0 DateFormat = yyyy Period = from:1890 till:2015 TimeAxis = orientation:vertical order:reverse ScaleMajor = unit:year increment:10 start:1890 ScaleMinor = unit:year increment:1 start:1890 Colors = id:blue value:blue id:red value:rgb(0.9,0.05,0.05) # there is no automatic collision detection, # so shift texts up or down manually to avoid overlap Define $dx = 25 # shift text to right side of bar # shift texts up or down when two have same year Define $up = shift:($dx,3) Define $dw = shift:($dx,-8) PlotData= bar:Hiukkaset anchor:till color:blue width:17 textcolor:black align:left fontsize:S mark:(line, white) shift:($dx,-4) from:start till:end at:1897 text:"elektroni" at:1937 text:"myoni" at:1956 text:"elektronin neutriino" at:1962 text:"myonin neutriino" at:1968 text:"u- d- ja s-kvarkit" at:1974 text:"c-kvarkki" at:1975 text:"tau" at:1977 text:"b-kvarkki" at:1979 text:"gluoni" at:1983 text:"W- ja Z-bosonit" at:1995 text:"t-kvarkki" at:2000 text:"taun neutriino" at:2012 text:"Higgsin bosoni" Vuosi Hiukkanen Löytäjä 1897 Elektroni Joseph John Thomson 1899 Alfahiukkanen Ernest Rutherford 1911 Atomiydin Ernest Rutherford 1919 Protoni Ernest Rutherford 1932 Neutroni James Chadwick 1932 Positroni Carl David Anderson 1937 Myoni Carl David Anderson ja Seth Neddermeyer 1947 Pioni Cecil Powell ryhmineen 1947 Kaoni George Rochester ja Clifford Butler 1947 Lambda-baryoni V. D. Hopper ja S. Biswas 1955 Antiprotoni Emilio Gino Segrè ja Owen Chamberlain 1956 Elektronin neutriino Frederick Reines ja Clyde Cowan 1962 Myonin neutriino Leon Max Lederman ryhmineen 1964 Ksii-baryoni Brookhaven National Laboratory 1968 u-, d- ja s-kvarkki SLAC 1974 c-kvarkki Burton Richter ja Samuel C. C. Ting 1975 Tau Martin Lewis Perl ryhmineen 1977 b-kvarkki Fermilab 1979 Gluoni DESY 1983 W- ja Z-bosonit CERNin UA1- ja UA2- kokeet 1995 t-kvarkki Fermilab 1995 Antivety CERNin LEAR-koe 2000 Taun neutriino Fermilab 2011 Antihelium-4 Brookhaven National Laboratory 2012 Higgsin bosoni Large Hadron Collider Luokka:Aikajanat Luokka:Subatomiset hiukkaset
Anna ystävämme (täsmennyssivu)

Anna ystävämme (engl. Anne of Avonlea) on vuonna 1909 julkaistu romaani. Sen lisäksi se voi tarkoittaa seuraavia romaaniin pohjautuvia teoksia: * Anna ystävämme (engl. Anne of Avonlea), vuonna 1934 ensi-iltansa saanut elokuva * Anna ystävämme (engl. Anne of Avonlea), vuonna 1985 ensi-iltansa saanut televisioelokuva * Anna ystävämme II (engl. Anne of Green Gables: The Sequel), vuonna 1987 ensi-iltansa saanut televisioelokuva * Anna ystävämme – tarina jatkuu (engl. Anne of Green Gables: The Continuing Story), vuonna 2000 ensi- iltansa saanut televisioelokuva
Garibaldi (täsmennyssivu)

Garibaldi viittaa useimmiten italialaiseen vapaustaistelijaan Giuseppe Garibaldiin (1807–1882). Garibaldi ja Giuseppe Garibaldi voivat tarkoittaa lisäksi ainakin seuraavia: ==Henkilöitä== *Anita Garibaldi (1821–1849), Giuseppe Garibaldin brasilialainen vaimo *David Garibaldi (s. 1946), yhdysvaltalainen muusikko *Giuseppe Garibaldi nuorempi (1879–1950), italialainen kenraali, Giuseppe Garibaldin pojanpoika *Ricciotti Garibaldi (1847–1924), Giuseppe Garibaldin poika ==Muuta == *garibaldi (Hypsypops rubicundus), Tyynessämeressä elävä kalalaji *4317 Garibaldi, asteroidi ;Maantieteellisiä nimiä *Garibaldi, kaupunki Yhdysvaltain Oregonissa *Garibaldi, kaupunki Brasilian Rio Grande do Sulissa *Mount Garibaldi, vuori Kanadan Brittiläisessä Kolumbiassa *Plaza Garibaldi, aukio Méxicon keskustassa *Garibaldin metroasema, Pariisin metron asema ==Sotiminen== *Garibaldi- pataljoona, Espanjan sisällissodan kansainvälisten prikaatien italialainen vapaaehtoisjoukko *ARA Garibaldi, argentiinalainen sotalaiva *RN Giuseppe Garibaldi, vuonna 1899 valmistunut italialainen sotalaiva *RN Giuseppe Garibaldi, vuonna 1936 valmistunut italialainen sotalaiva *Giuseppe Garibaldi, italialainen lentotukialus *Giuseppe Garibaldi -luokka, Italiassa valmistettujen panssariristelijöiden kokoluokka Luokka:Luettelot henkilöistä sukunimen mukaan
Fantasiaa (Ami Aspelundin kappale)

”Fantasiaa” on Kari Kuusamon ja Kaisu Liuhalan tekemä kappale, jolla Suomi osallistui Eurovision laulukilpailuun vuonna 1983. Kappaleen esitti tuolloin Ami Aspelund. Kappale sijoittui 20 maan loppukilpailussa sijalle 11 keräten 41 pistettä, mikä oli Suomelta hieman keskimääräistä parempi suoritus. Vuodesta 1975 lähtien käytössä olleen pistejärjestelmän aikana Suomi oli ennen Lordin voittoa parhaimmillaan seitsemäs (”Viulu-ukko” 1975 ja ”La dolce vita” 1989) ja viidesti viimeinen. ”Fantasiaa” julkaistiin Ami Aspelundin laulamana singlellä, jonka B-puolella on kappaleen englanninkielinen versio. Tämän lisäksi levy-yhtiö julkaisi kappaleen C-kasettikokoelmalla Jukeboxi 1. Samana vuonna kappale julkaistiin myös usealla muulla kokoelmalevyllä muun muassa Seija Simolan ja Virve Rostin laulamana.Hakutulos: Fantasiaa, Äänitearkisto. Viitattu 7.6.2014. ==Lähteet== Luokka:Suomen euroviisuedustuskappaleet Luokka:Vuoden 1983 euroviisuedustuskappaleet
Cavalese

Cavalese on kunta Trenton maakunnassa Trentino-Etelä-Tirolin alueella Pohjois- Italiassa Kunnan kotisivut Se on yksi Val di Fiemmen laakson kunnista. www.valdifiemme.it Cavalesessa tapahtui vakava lentotapaturma 3. helmikuuta 1998, kun amerikkalainen hävittäjä katkaisi hiihtohissin vaijerin. Vaijerin katketessa hiihtohissi putosi maahan, ja kaikki sen 20 matkustajaa kuolivat. Europarlamentti == Lähteet == *
Tokion metron sariinikaasuisku

Tokion sariinikaasuisku oli Japanin pääkaupungissa Tokiossa vuonna 1995 tehty terrori-isku. Uususkonnollinen kultti Korkein totuus vapautti sariinikaasua Tokion metroon tappaen kolmetoista, vakavasti vahingoittaen viittäkymmentä ja aiheuttaen näköongelmia yli tuhannelle. Hyökkäys suoritettiin samanaikaisesti viidessä metrojunassa, joiden pääteasemat olivat Tokion keskustassa. Hyökkäyksen jälkeisissä tutkimuksissa kemiallisten aseiden tuotantoon käytettyä laitteistoa löydettiin Satyan 7 -rakennuksesta. Iskun jälkeen viranomaiset pidättivät Shōkō Asaharan ja muita Korkeimman totuuden johtohenkilöitä. Asahara ja yksitoista muuta johtajaa todettiin oikeudessa syylliseksi ja tuomittiin kuolemaan. Teon motiivi oli pelastaa kulttiin kuulumattomat. Kultin jäsenet uskoivat kaikkien muiden paitsi jäsenien joutuvan kadotukseen, mutta kultin johtaja Asahara opetti että kulttiin kuulumattomat voidaan pelastaa tappamalla. ==Lähteet== Luokka:Kemiallinen sodankäynti Metron sariinikaasuisku Luokka:Uskonnollinen terrorismi Luokka:Vuoden 1995 terrori-iskut Luokka:Rikokset Japanissa
ECR

ECR voi viitata johonkin seuraavista: * Euroopan konservatiivien ja reformistien ryhmä, engl. European Conservatives and Reformists, europarlamentissa toimiva ryhmä *Euroopan konservatiivien ja reformistien puolue, eurooppalainen puolue * Efficient Consumer Response, kaupan ja teollisuuden yhteistyöjärjestö * European Court Reports
Sykloni Geralda

Sykloni Geralda oli trooppinen sykloni, joka aiheutti vahinkoja Madagaskarissa tammikuussa 1994. Pahiten kärsi Toamasinan kaupunki, jossa 95 % asunnoista vaurioitui ja 50 000 jäi kodittomaksi. Satamassa hukkui seitsemän alusta. Tiet, sekä sähkö- ja puhelinverkko vahingoittuivat pahasti. == Lähteet == Geralda Luokka:Vuoden 1994 luonnonmullistukset
Šeptytskyi

Šeptytskyi (, vuoteen 1951 saakka — Krystynopil (, ), vuosina 1951—2024 Tšervonohrad ()) on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 64 297 (2022). Kuva:Панорама монастиря Юра. Червоноград.jpg|Luostaria Šeptytskyissa. ==Lähteet== == Aiheesta muualla == Luokka:Lvivin alueen kaupungit Luokka:Tšervonohradin piiri
Stryi

Stryi () on kaupunki Länsi-Ukrainan Lvivin alueella. Ukrainan tilastokeskuksen arvio kaupungin väkiluvuksi on 60 126 (2013). == Kuvia== Kuva:Stryj bahnhof.jpg|Rautatieasema (kunnostustöiden aikaan 2005). Kuva:Стрый Дом Культуры..jpg|Kulttuuritaloa. Kuva:Stryi Born of Our lady church-4.jpg|Neitsyt Marian syntymälle omistettu kirkko. Kuva:Stryi Uspens'ka 2-1.jpg| Kirkko (1836). ==Lähteet== == Aiheesta muualla == * Stryin kaupunkiin keskittynyt sivusto (stryi.com.ua) * Stryin piirin kotisivut (stryirairada.gov.ua) * Stryj// Słownik geograficzny Królestwa Polskiego i innych krajów słowiańskich. — Warszawa : Filip Sulimierski i Władysław Walewski, 1890. — T. XI : Sochaczew — Szlubowska Wola.— S. 429—438 Luokka:Lvivin alueen kaupungit Luokka:Stryin piiri
Samar (Ukraina)

Samar () on kaupunki itäisessä Ukrainassa, Dnipropetrovskin alueella, Samarajoen alajuoksun varrella. Ukrainan tilastokeskus arvioi kaupungin väkiluvuksi 70 787 (2013). Kuva:Новомосковськ-Церква.JPG | Vanha puukirkko (1700-luku). Kuva:Южный фасад мужского монастыря.JPG | Luostari Samarissa. ==Lähteet== ==Aiheesta muualla== Luokka:Dnipropetrovskin alueen kaupungit Luokka:Novomoskovskin piiri
Marhanets

Marhanets () on kaupunki itäisessä Ukrainassa, Dnipropetrovskin alueen Nikopolin piirissä. Ukrainan tilastokeskus arvioi kaupungin väkiluvuksi 48 546 (2013). Kuva: | . Kuva: | . ==Lähteet== ==Aiheesta muualla== Luokka:Dnipropetrovskin alueen kaupungit Luokka:Nikopolin piiri
Pyratsiiniamidi

Pyratsiiniamidi (PZA) on lääkeaine, jota käytettiin tuberkuloosin hoidossa. Se muistuttaa rakenteeltaan isoniatsidia, joka on nikotiinihapon johdos. Tämä teholtaan heikompi lääkeaine imeytyy suhteellisen helposti suun kautta (per os), joten lääkepistoksia ei tarvittu. Vuosikausiannostelun raja liikkuu alueella 1,5–2 g/vrk, eli 1 500–2 000 mg vuorokaudessa. Tämän lääkkeen sivuvaikutukset olivat olleet maksavaurion riski, ihottumat ja pahoinvointi sekä oksentelu. Kihti on ollut mahdollista sekin, sillä veren virtsahappojen pitoisuus on voinut kasvaa. Pyratsiiniamidin kauppanimiä olivat olleet lääkeainemarkkinoilla nämä: Tisamid ja Pyrazinamid.Lääkkeet ja niiden käyttö, 1977: s. 135 Pyratsiiniamidin kemiallinen kaava on C5H5N3O, moolimassa 123,113 g/mol ja CAS-numero 98-96-4. == Lähteet == *Tuomi, Alfering, Olli: Lääkkeet ja niiden käyttö, SHKS-Wsoy, 1977, Helsinki. ===Viitteet=== == Aiheesta muualla == *PubChem: Pyrazinamide *Human Metabolome Database (HMDB): Pyrazinamide *DrugBank: Pyrazinamide *Kyoto Encyclopedia of Genes and Genomes (KEGG): Pyrazinamide *ChemBlink: Pyrazinamide Luokka:Lääkkeet Luokka:WHO:n tärkeimmät lääkkeet
Žovti Vody

Žovti Vody () on kaupunki itäisessä Ukrainassa, Dnipropetrovskin alueella. Ukrainan tilastokeskus arvioi kaupungin väkiluvuksi 47 509 (2013). Kuva:Schowti Wody Petrowsky-Straße 2.JPG | Näkymä kaupungin pääkadulta. Kuva:Palast der Kultur in Schowti Wody Haupteingang.JPG | Kulttuuritalo. Kuva:„Institute of Business Strategie“ Schowti Wody.JPG| Liikestrategian instituutti. ==Lähteet== ==Aiheesta muualla== Luokka:Dnipropetrovskin alueen kaupungit Luokka:Kamjansken piiri
Muistojeni Julia

Muistojeni Julia (Julia) on vuonna 1977 ensi-iltansa saanut Fred Zinnemannin ohjaama draamaelokuva. Se perustuu Lillian Hellmanin romaaniin Pentimento vuodelta 1973. Elokuva kertoo Juliasta, joka taisteli natseja vastaan toista maailmansotaa edeltävinä vuosina. Elokuvan pääosissa ovat Jane Fonda, Vanessa Redgrave, Jason Robards, Hal Holbrook, Rosemary Murphy ja Maximilian Schell. Elokuva oli Meryl Streepin ensimmäinen. == Näyttelijät == ==Vastaanotto== Elokuva sai 11 Oscar-ehdokkuutta ja voitti palkinnot parhaasta miessivuosasta (Jason Robards), parhaasta naissivuosasta (Vanessa Redgrave) ja parhaasta sovitetusta käsikirjoituksesta (Alvin Sargent). Video-oppaassa 1994 Kati Sinisalo luonnehtii elokuvaa siivon kulturelliksi tarinaksi kahden naisen ystävyydestä, natsien noususta, vastarintaliikkeestä ja surullisista muistoista. Helsingin Sanomien Mikael Fränti kutsui elokuvaa sen tv-esityksen alla 1988 kahden naisnäyttelijän voitoksi: ”Jane Fonda ja Vanessa Redgrave eläytyvät täyteläisesti ystävättäriksi, jotka joutuvat miettimään maailman pahuutta ja raadollisuutta pienessä berliiniläisessä kahvilassa. – – Jännittävässä juna-jaksossa romanttispainotteinen kerronta hakee trillerin muotoja.” == Lähteet == ==Aiheesta muualla== * * Luokka:Vuoden 1977 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset romaaneihin perustuvat elokuvat Luokka:Fred Zinnemannin ohjaamat elokuvat Luokka:Parhaan miessivuosan Oscar-palkinnon saaneet elokuvat Luokka:Parhaan naissivuosan Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:BAFTA Film Award -palkitut elokuvat Luokka:Elokuvat ystävyydestä
Joe Tynanin kiusaukset

Joe Tynanin kiusaukset (tv-esityksessä Joe Tynanin viettelykset, The Seduction of Joe Tynan) on vuonna 1979 ensi-iltansa saanut Jerry Schatzbergin ohjaama poliittinen draamaelokuva. Sen käsikirjoitti Alan Alda, joka myös näyttelee nimiroolia, yhdysvaltalaista senaattoria. Muissa pääosissa ovat Barbara Harris, Meryl Streep, Rip Torn ja Melvyn Douglas. == Juoni == New Yorkin osavaltiota edustava demokraattisenaattori joutuu ongelmiin, kun etelävaltioiden ihmisoikeustaistelijat vaativat häntä mukaan vastustamaan korkeimman oikeuden jäseneksi ehdolla olevaa vanhoillista rotuerottelun kannattajaa. Tynan joutuu poikkiteloin niin presidentin kuin vanhan kannattajakuntansa kanssa. Kampanja kuitenkin onnistuu ja Tynan nousee puolueensa uudeksi tähdeksi, jossa nähdään jopa presidenttiainesta. Sivujuonena on kolmiodraama Tynanin, hänen vaimonsa ja rakastajattarensa, työmarkkinajuristin Karen Traynorin kesken. == Näyttelijät == ==Arvioita== Video-oppaassa vuodelta 1994 Bello Romano valitteli, ettei Alan Aldan käsikirjoittama elokuva nouse saippuasarjan tasolta kummemmaksi hyvistä näyttelijöistään huolimatta. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. Helsingin Sanomien Mikael Fränti kirjoitti Joe Tynanin kiusausten sisältävän hyviä ja vahvoja hetkiä, mutta olevan kokonaisuutena pinnallisempi ja siloitellumpi kuin Schatzbergin 1970-luvun alun elokuvat Paniikki piikkipuistossa (1971) ja Variksenpelätin (1973). ==Lähteet== ==Aiheesta muualla== * * Luokka:Vuoden 1979 yhdysvaltalaiset elokuvat Luokka:Yhdysvaltalaiset draamaelokuvat Luokka:Jerry Schatzbergin ohjaamat elokuvat Luokka:Poliittiset elokuvat
Nabil Ghilas

Nabil Ghilas (s. 20. huhtikuuta 1990 Marseille, Ranska) on algerialainen jalkapalloilija. Hän edustaa Portugalin Primeira Ligaissa pelaavaa Vitoriaa ja on pelipaikaltaan hyökkääjä. Myös Nabilin veli Kamel Ghilas on jalkapalloilija. == Seurajoukkueura == Ghilas aloitti jalkapalloilun Ranskassa, jossa hän pelasi junioritason lisäksi yhden kauden Championnat National tasolla Cassis Carnoux'in riveissä kaudella 2009–2010. ===Moreirense=== Kesällä 2010 Gilas siirtyi Portugaliin Moreirenseen. Seura kuitenkin lainasi hänet saman tien kolmanneksi korkeimmalle sarjatasolle pelanneeseen FC Vizelaan. ===Porto=== 8\. heinäkuuta 2013 Ghilas siirtyi portugalilaisseura Portoon nelivuotisella sopimuksella.N. Ghilas au FC Porto (off.) lequipe.fr 8.7.2013 Viitattu 13.6.2014 Hänestä maksettiin noin 3 miljoonan euron siirtokorvaus.OFICIAL: Ghilas é dragão por quatro temporadas Zerozero. Viitattu 7.6.2014. Hän pelasi ensimmäisen virallisen ottelunsa joukkueessa 22. syyskuuta 2013 ottelussa Estoril Praiaa vastaan. Ghilas oli voittamassa Portolle elokuussa 2013 Portugalin supercupia. == Maajoukkueura == Ghilas teki ensiesiintymisensä Algerian maajoukkueessa 2. kesäkuuta 2013 Burkina Fasoa vastaan.NABIL GHILAS lequipe.fr Viitattu 13.6.2014 Ghilas teki puolestaan ensimmäisen maalinsa Algerialle 9. kesäkuuta 2013 vuoden 2014 MM- karsintaottelussa Beniniä vastaan. ===MM-kisat 2014=== Ghilas valittiin 2014 MM-kisoihin. Hän tuli vaihdosta kentälle avausottelussa Belgiaa vastaan, kuten myös toisessa ja kolmannessa ottelussa Etelä-Koreaa ja Venäjää vastaan. Algerian kisat päättyivät neljännesvälieriin Saksaa vastaan, jossa Ghilas ei pelannut. == Lähteet == == Aiheesta muualla == * Nabil Ghilasin esittely ja tilastot Footballzz-sivustolla Luokka:Algerialaiset jalkapalloilijat Luokka:Ranskanalgerialaiset Luokka:Vuonna 1990 syntyneet Luokka:Elävät henkilöt
Douglas Robinson

Douglas Robinson voi viitata: * Douglas Robinson (kriketinpelaaja) (1864–1937), brittiläinen kriketinpelaaja ja olympiamitalisti * Douglas Robinson (tutkija) (s. 1954), yhdysvaltalainen tutkija ja kääntäjä
Ranskalaisen luutnantin nainen

Ranskalaisen luutnantin nainen (The French Lieutenant’s Woman) on vuonna 1981 ensi-iltansa saanut Karel Reiszin ohjaama elokuva. Se perustuu John Fowlesin samannimiseen romaaniin vuodelta 1969, jonka pohjalta käsikirjoituksen laati Harold Pinter. Elokuvan pääosissa ovat Meryl Streep ja Jeremy Irons sekä Hilton McRae, Jean Faulds, Peter Vaughan, Colin Jeavons, Liz Smith, Patience Collier, Richard Griffiths, David Warner, Alun Armstrong, Penelope Wilton ja Leo McKern. Ranskalaisen luutnantin nainen sai viisi Oscar-ehdokkuutta muun muassa parhaasta naispääosasta (Streep) ja parhaasta sovitetusta käsikirjoituksesta. Meryl Streep voitti roolisuorituksestaan parhaan naispääosan Baftan ja Golden Globen. ==Arvioita== Video-oppaassa vuodelta 1994 Harri Närhi pitää Harold Pinterin käsikirjoitusta Fowlesin labyrinttimaisen romaanin pohjalta nerokkaana. Hän antaa elokuvalle täydet viisi tähteä. ==Lähteet== ==Aiheesta muualla== * * Luokka:Vuoden 1981 brittiläiset elokuvat Luokka:Brittiläiset romaaneihin perustuvat elokuvat Luokka:Karel Reiszin ohjaamat elokuvat Luokka:BAFTA Film Award -palkitut elokuvat Luokka:Golden Globe -palkitut elokuvat Luokka:Elokuvat elokuvanteosta
Yön hiljaisuudessa

Yön hiljaisuudessa (Still of the Night) on vuonna 1982 ensi-iltansa saanut Robert Bentonin ohjaama psykologinen jännityselokuva. Sen pääosissa ovat Roy Scheider, Meryl Streep, Joe Grifasi ja Jessica Tandy. == Näyttelijät == ==Arvioita== Suomessa aikalaisarviot Bentonin elokuvasta olivat melko tylyjä. Kymmenestä suomalaisesta ensi-iltakriitikosta kolme antoi sille kaksi tähteä, kolme yhden tähden ja neljä ei ollut arvioinut elokuvaa. Keskiarvoksi tuli Projektio-lehden laskukaavalla 1,5 tähteä neljästä. Video-oppaassa vuodelta 1994 Asko Alanen sanoo vainoharhaisen romanssitrillerin tarjoavan kiinnostavaa atmosfääriä mutta vähemmän iskevän tarinan. Hän antaa elokuvalle kolme tähteä viidestä, mikä vastaa sanallista arviota ”hyvä”. ==Lähteet== == Aiheesta muualla == * * Luokka:Vuoden 1982 yhdysvaltalaiset elokuvat Luokka:Robert Bentonin ohjaamat elokuvat Luokka:Yhdysvaltalaiset jännityselokuvat
PhyreEngine

PhyreEngine on japanilaisen Sony Computer Entertainmentin kehittämä pelimoottori, jonka lähdekoodia ja työkaluja sisältävää pakkausta jaetaan ilmaiseksi. Moottorin rinnakkaislaskentaa käsittelevät tekniikat on optimoitu PlayStation 3 -pelikonsolin Cell-suorittimelle, mutta ne on helposti sovitettavissa myös muihin arkkitehtuureihin. Pelimoottori tukee alustariippumatonta kehitystä ja se tukee OpenGL ja Direct3D grafiikkarajapintoja. EGO Engine on kehitetty PhyreEngineen perustuen. ==Lähteet== == Aiheesta muualla == * Mobygamesin luettelo moottoria käyttävistä peleistä Luokka:Pelimoottorit
Bluepoint Games

Bluepoint Games on itsenäinen yhdysvaltalainen pelitalo, jonka studio sijaitsee Austinissa, Texasissa. Yhtiön ensimmäinen peli, Blast Factor, julkaistiin PlayStation 3 -pelikonsolille vuonna 2006. Suuri osa yhtiön peleistä on käännöksiä tai uusintaversioita eri alustoille. Syyskuussa 2021 Sony Interactive Entertainment osti Bluepoint Gamesin. Vuosi Nimi Lajityyppi Alusta Blast Factor ammuntapeli PlayStation 3 God of War Collection toimintaseikkailu PlayStation 3 The Ico & Shadow of the Colossus Collection toimintaseikkailu PlayStation 3 Metal Gear Solid HD Collection hiiviskelypeli, toimintapeli PlayStation 3, Xbox 360 PlayStation All-Stars Battle Royale tappelupeli, toimintapeli PlayStation Vita Flower seikkailupeli PlayStation 4, PlayStation Vita Titanfall (vain porttaus Xbox 360:lle) ammuntapeli Xbox 360 Uncharted: The Nathan Drake Collection toimintaseikkailu PlayStation 4 Gravity Rush Remastered toimintaseikkailu PlayStation 4 Shadow of the Colossus toimintaseikkailu PlayStation 4 Demon’s Souls PlayStation 5 == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Tapaus Silkwood

Tapaus Silkwood (Silkwood) on vuonna 1983 ensi-iltansa saanut Mike Nicholsin ohjaama draamaelokuva. Elokuva kertoo tosielämän aktivistista ja whistleblowerista Karen Silkwoodista, joka pyrki paljastamaan Kerr-McGeen ydinpolttoainelaitoksessa ilmenneet epäkohdat ja turvallisuuspuutteet. Silkwoodin epäselvissä olosuhteissa tapahtunut kuolema nosti esiin ydinenergiateollisuuden vaietut ongelmat. Elokuvan ovat käsikirjoittaneet Nora Ephron ja Alice Arlen. Elokuvan pääosissa on Meryl Streep, Kurt Russell, Cher, Craig T. Nelson ja Fred Ward. Elokuva sai viisi Oscar-ehdokkuutta: parhaasta naispääosasta (Streep), naissivuosasta (Cher), ohjauksesta, alkuperäisestä käsikirjoituksesta ja leikkauksesta. Cher palkittiin roolisuorituksestaan parhaan naissivuosan Golden Globella. The New York Timesin kriitikot valitsivat Tapaus Silkwoodin vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. == Näyttelijät == == Lähteet == == Aiheesta muualla == * * Luokka:Vuoden 1983 yhdysvaltalaiset elokuvat Luokka:Yhdysvaltalaiset draamaelokuvat Luokka:Mike Nicholsin ohjaamat elokuvat Luokka:Tositapahtumiin perustuvat elokuvat Luokka:Golden Globe -palkitut elokuvat
Teleport

Teleport on suomalaisen popyhtye Kemopetrolin järjestyksessään neljäs studioalbumi. Albumi julkaistiin 29. maaliskuuta 2006. Albumi oli Suomen virallisella albumilistalla yhteensä vain kolme viikkoa. Parhaan sijoituksensa se saavutti ensimmäisellä listaviikollaan, kun se nousi listan 11:nneksi. Teleport-albumi jatkoi Kemopetrolin laskusuhdannetta. Maaliskuun 2006 alussa julkaistu ”Planet”-single nousi Rumba-lehdessä vuosina 1992–2007 julkaistulla levymyynnin ja radiosoiton yhdeksi hittilistaksi yhdistäneellä Top 50 Hitit- listalla sijalle 34. Seuraavat kaksi singleä ”Already Home” ja ”Overweight & Underage” eivät tilastoituneet lainkaan. == Kappaleet == == Arvostelut == * Desibeli.net: * Helsingin Sanomat: * Soundi: * Stara.fi: == Lähteet == Luokka:Vuoden 2006 albumit Luokka:Kemopetrolin albumit
Rakastutaan

Rakastutaan (Falling in Love) on vuonna 1984 ensi-iltansa saanut Ulu Grosbardin ohjaama romanttinen draamaelokuva. Elokuvassa kaksi toisilleen tuntematonta tapaavat sattumalta ja ystävystyvät ja lopulta rakastuvat. Elokuvan pääosissa ovat Robert De Niro ja Meryl Streep. == Näyttelijät == ==Arvioita== Video-oppaassa vuodelta 1994 Bello Romano kutsuu elokuvaa hennoksi ja liian tavanomaiseksi romanssiksi ja antaa sille kaksi tähteä viidestä, mikä vastaa sanallista arviota ”keskinkertainen”. ==Lähteet== == Aiheesta muualla == * * Luokka:Vuoden 1984 yhdysvaltalaiset elokuvat Luokka:Yhdysvaltalaiset romanttiset draamaelokuvat
Rakkauteni, kohtaloni

Rakkauteni, kohtaloni (Plenty) on vuonna 1985 ensi-iltansa saanut Fred Schepisin ohjaama draamaelokuva. Se perustuu David Haren näytelmään Plenty. Elokuvassa näyttelevät Meryl Streep, Charles Dance, Tracey Ullman, John Gielgud, Sting, Ian McKellen ja Sam Neill. == Näyttelijät == == Aiheesta muualla == * * Luokka:Vuoden 1985 brittiläiset elokuvat Luokka:Brittiläiset draamaelokuvat Luokka:Fred Schepisin ohjaamat elokuvat Luokka:Näytelmiin perustuvat elokuvat
Un, deux, trois

Un, deux, trois () on vuoden 1976 Ranskan edustuskappale Eurovision laulukilpailussa. Laulu sijoittui kilpailussa toiseksi 147 pisteellään. Eroa Englannin voittokappaleeseen ”Save Your Kisses for Me” jäi vain 17 pistettä, kun kolmanneksi tullut Monacon kappale jäi yli 50 pisteen päähän. Ranskalaiset saivat täydet pisteet Saksalta, Hollannilta, Itävallalta, Monacolta ja Jugoslavialta. Suomenkielinen versio kappaleesta on nimeltään ”Niin se käy”. Sen sanat ovat Vexi Salmen käsialaa, ja kappaleen ovat levyttäneet mm. Tuula Etola, Katri Helena ja Lea Laven. ==Lähteet== Luokka:Vuoden 1976 euroviisuedustuskappaleet Luokka:Ranskan euroviisuedustuskappaleet
Sydän karrella

Sydän karrella (Heartburn) on Mike Nicholsin ohjaama draamaelokuva vuodelta 1986. Sen on käsikirjoittanut Nora Ephron perustuen hänen väljästi omaelämäkerralliseen romaaniinsa Heartburn, joka perustuu löyhästi hänen avioliittoonsa toimittaja Carl Bernsteinin kanssa. Avioliitto oli molempien toinen ja sen aikana Bernstein ajautui suhteeseen Ison-Britannian pääministerin James Callaghanin tyttären Margaret Jayn kanssa. Elokuvan pääosissa ovat Meryl Streep, Jack Nicholson, Stockard Channing, Jeff Daniels ja Miloš Forman. Elokuva on Streepin ja Nicholsonin ensimmäinen elokuva yhdessä. == Näyttelijät == ==Arvioita== Video-oppaassa vuodelta 1994 Kati Sinisalo pitää elokuvaa kepeänä mutta sanoo sen kuvaavan terävästi naisen ”putoamista” äityteen. Hän antaa elokuvalle kaksi tähteä viidestä, mikä vastaa sanallista arviota ”keskinkertainen”. VideoHound’s Golden Movie Retriever antaa sille kolme tähteä neljästä.Heartburn, VideoHound's Golden Movie Retriever. Gale, 2008. Haettu 8.11.2016 palvelusta HighBeam Research (vaatii tilauksen). ==Lähteet== == Aiheesta muualla == * * Luokka:Vuoden 1986 yhdysvaltalaiset elokuvat Luokka:Mike Nicholsin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset draamaelokuvat